Gigi Corsicanu is back? Rapidul anunță schimbari în conducerea galeriei
Victor Angelescu, acționar minoritar al Rapidului, a anunțat că va avea loc o schimbare în conducerea galeriei echipei, după arestarea lui Liviu Ungurean, fostul lider al acesteia.
Gigi Corsicanu is back
Angelescu a declarat că a avut discuții cu Gigi Corsicanu și că săptămâna aceasta va avea loc o revedere și o discuție internă pentru a decide cine va prelua conducerea galeriei. Clubul Rapid nu este implicat în această situație și nu poate interveni, însă va fi informat despre deciziile luate.
Angelescu: "Am vorbit cu Gigi Corsicanu "
Gigi Corsicanu inițial declarase că nu este interesat de funcția de lider al galeriei, având în vedere că "Bocciu" ar putea fi eliberat din arest. Cu toate acestea, în contextul situației actuale, pare că se pregătește să preia această responsabilitate.
"Nu avem mai multe informații despre ei. Vă dați seama că fericiți nu au cum să fie. Știm că sunt deținuți și cam atât. Este o anchetă în desfășurare. Nu a mai apărut nimic nou legat de dosar. Cel puțin din ce știm noi.
Am vorbit cu Gigi Corsicanu și a spus că săptămâna aceasta vor avea mai întâi ei o revedere și o discuție să vadă ce o să facă legat de faptul că nu au lider în acest moment. Trebuie să își aleagă un nou lider. Trebuie să vadă ce lucruri vor face.
Clubul nu are de ce să fie implicat aici și nici nu are ce să facă. După întâlnirea aceasta dintre ei o să vină cu o soluție. Apoi urmează să ne vedem și noi cu cei din conducerea galeriei. Să știm și noi despre ce este vorba.
Le-am spus și eu și i-am încurajat, iar Gigi mi-a promis că o să facă asta în această săptămână. După aceea o să știm și noi mai multe", a declarat Victor Angelescu, potrivit Fanatik.
Situația lui Liviu Ungurean
În ceea ce privește situația celor arestați, procurorii îi acuză că au format un grup infracțional organizat, cu implicarea a mai multor membri ai galeriei Rapidului, pentru a coordona folosirea materialelor pirotehnice în incinta stadioanelor unde echipa juca meciurile.
Ancheta continuă, iar procurorii susțin că suspecții au primit sprijin din partea unor angajați ai clubului Rapid și a altor suporteri din diferite orașe.
Urmăriți SPORT.RO și pe Google News